ซอ ซู-จิน

**ซอ ซู-จิน** (, ; เกิด 9 มีนาคม ค.ศ. 1998) รู้จักกันในชื่อ **ซูจิน** เป็นนักร้องและนักเต้นชาวเกาหลีใต้ อดีตสมาชิกเกิร์ลกรุป ไอเดิล หลังจากเธอได้ตัดสินใจออกจากวงในปี 2021 เธอก็ได้เดบิวต์เป็นศิลปินเดี่ยวด้วยอัลบั้มอีพีชื่อ "Agassy" ในวันที่ 8 พฤศจิกายน 2023 ภายใต้สังกัดใหม่ BRD 

## ประวัติ

### ชีวิตช่วงแรก
ซู-จิน เกิดที่จังหวัดคย็องกี ประเทศเกาหลีใต้ เมื่อวัยเด็กเธอได้เรียนรู้การเต้นแจ๊สและเทควันโดในขณะที่กำลังศึกษาอยู่โรงเรียนมัธยมศิลปะเกาหลี เธอตัดสินใจในช่วงต้นชีวิตว่าอยากมีอาชีพนักร้อง แต่บิดาไม่เห็นด้วยจนเวลาผ่านไปสองปีบิดาของซู-จินจึงเห็นด้วยกับการตัดสินใจของเธอ

ซู-จินเข้าเป็นเด็กฝึกหัดในสังกัดดีเอ็นเอนเตอร์เทนเมนต์และเดิมทีเธอจะได้เป็นสมาชิกของวง Vividiva เกิร์ลกรุปเกาหลีใต้ที่กำลังจะเดบิวต์พร้อมใช้ชื่อในการแสดงว่า **N.Na** (앤나) เธอมีส่วนร่วมในการแสดงหลายครั้งและถ่ายภาพร่วมกับกลุ่มของเธอ หลังจากนั้นซู-จินได้ออกจากกลุ่มในปี ค.ศ. 2015

ในปี ค.ศ. 2016 ซู-จินได้เข้าเป็นเด็กฝึกหัดในสังกัดคิวบ์เอนเตอร์เทนเมนต์ และในปี ค.ศ. 2017–2018 เธอปรากฏตัวในมิวสิกวิดีโอเดี่ยวของโซ-ย็อนซึ่งเป็นศิลปินเดี่ยวปีนั้นในเพลง "Jelly" และ "Idle Song" ในฐานะนักเต้นที่ไม่รู้จักและสวมหน้ากาก

### 2018–ปัจจุบัน: การเปิดตัวกับไอเดิลและการทำงานเดี่ยว

ในปี ค.ศ. 2018 ซู-จินได้รับการเปิดเผยในฐานะสมาชิกของกลุ่มไอเดิล และปรากฏตัวพร้อมกับกลุ่มของเธอในวันที่ 2 พฤษภาคม ค.ศ. 2018 พร้อมมินิอัลบั้ม I Am กับเพลง "Latata" และเดบิวต์ครั้งแรกในรายการเพลง เอ็มเคาน์ดาวน์

ในเดือนตุลาคมปี ค.ศ. 2020 Glance TV ได้เปิดตัวแฟชั่นโชว์ใหม่ *Minnie Soojin's i'M THE TREND* (민니수진의 i'M THE TREND) และจับคู่ซู-จิน และมินนี่เข้าด้วยกัน ทั้งคู่จะมีการต่อสู้สไตล์ทุกครั้งในชื่อ 'Trend Center' ซึ่งเป็นการผสมผสานระหว่างเทรนด์เซ็นเตอร์และไอดอลเซ็นเตอร์ นอกจากนี้ทั้งคู่จะเปิดเผยเคล็ดลับการแต่งกายชุดต่างๆ รวมถึงเคล็ดลับการช็อปปิ้งและภาพวิดีโอ 'Fashion Film' โดยการแสดงรอบปฐมทัศน์วันที่ 14 ตุลาคม ใน Naver

### 2021–2022: เรื่องอื้อฉาวการกลั่นแกล้งและการลาออกของ (G)I-dle และ Cube Entertainment
เมื่อวันที่ 4 มีนาคม พ.ศ. 2564 มีการประกาศว่าซูจินจะหยุดกิจกรรมทั้งหมดชั่วคราวหลังจากถูกกล่าวหาว่ารังแกโดยอดีตเพื่อนร่วมชั้น  เมื่อวันที่ 14 สิงหาคม Cube Entertainment ได้ประกาศว่าซูจินได้ถอนตัวจาก (G)I-dle อย่างเป็นทางการแล้ว แม้ว่าเธอจะอยู่ภายใต้ต้นสังกัดเดียวกันก็ตาม  (G)I-dle จะยังคงทำกิจกรรมต่อไปในฐานะเกิร์ลกรุ๊ปที่มีสมาชิก 5 คนหลังจากที่เธอจากไป

เมื่อวันที่ 5 มีนาคม พ.ศ. 2565 Cube Entertainment ได้ประกาศว่าพวกเขาได้ยกเลิกสัญญาของซูจินอย่างเป็นทางการ หลังจากการสอบสวนของตำรวจสรุปได้ว่าผู้กล่าวหาไม่มีความผิดในการเผยแพร่ข้อมูลเท็จ

### 2023 –ปัจจุบัน: เปิดตัวกับสังกัดใหม่และเดบิวต์เป็นศิลปินเดี่ยว
ในวันที่ 16 ตุลาคม 2023 ได้มีการประกาศว่าซูจินได้เซ็นสัญญาฉบับพิเศษเป็นศิลปินในสังกัด BRD และวางแผนการเดบิวต์เป็นศิลปินเดี่ยวของเธอในเดือนเดียวกัน ต่อมาในวันที่ 25 ตุลาคม 2023 ได้มีการปล่อยวิดีโอการแสดงเต้นของเธอในชื่อ "Black Forest" เพื่อเป็นตัวอย่างในการเดบิวต์ในฐานะศิลปินเดี่ยว และในวันที่ 8 พฤศจิกายน 2023 การเดบิวต์ของเธอในอัลบั้มอีพีแรกในชื่อ "Agassy" ก็ได้ถูกเผยแพร่ออกมา

วันที่ 23 พฤษภาคม 2024 ซูจินได้ปล่อยอัลบั้มอีพีครั้งที่สองของเธอในชื่อ "Rizz" นำโดยเพลงหลักอย่าง "Mona Lisa"

วันที่ 13 สิงหาคม 2025 ได้มีการประกาศว่าซูจินจะปล่อยซิงเกิลครั้งแรกในชื่อ "Baditude" ในวันที่ 27 สิงหาคม 2025

## ผลงานเพลง

### อัลบั้ม

### ซิงเกิลอัลบั้ม

## ผลงาน

### เรียลลิตีโชว์

## อ้างอิง

หมวดหมู่:นักร้องหญิงชาวเกาหลีใต้
หมวดหมู่:นักร้องเคป็อป
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:สมาชิกของไอเดิล
หมวดหมู่:ไอดอลหญิงชาวเกาหลีใต้
หมวดหมู่:นักเต้นเกาหลีใต้
หมวดหมู่:นักร้องหญิงชาวเกาหลีใต้ในศตวรรษที่ 21